На основу члана 13. Закона о подстицају у пољопривреди и руралном реазвоју („Службени гласник РС“ бр. 10/2013) члана 11 Статута Фонда за развој пољопривреде општине Гаџин Хан и члана 39. Статута општине Гаџин Хан („Службени лист града Ниша“ бр. 63/2008,31/2011, 46/2012 и 36/2013)

Скупштина општине Гаџин Хан, на седници одржаној дана 13. марта 2015.године, усвојила је

**ИЗВЕШТАЈ**

**О СПРОВОЂЕЊУ МЕРА ПОЉОПРИВРЕДНЕ ПОЛИТИКЕ И**

**ПОЛИТИКЕ РУРАЛНОГ РАЗВОЈА НА ПОДРУЧЈУ ОПШТИНЕ ГАЏИН ХАН**

**У 2014. ГОДИНИ**

У 2014. години спроведене су следеће мере пољопривредне политике и политике руралног развоја на подручју општине Гаџин Хан, преко Фонда за развој општине Гаџин Хан, и то:

**1. Набавка противградних ракета**

Због боље заштите од града на територији општине Гаџин Хан, а због недовољних средстава за набавку противградних ракета у Републичком буџету , Фонд је финансирао набавку противградних ракета. Набављене су противградне ракете вертикалног домета од 5700 м до 6100 м са и без динамичког удара. Набавка наведених ракета је извршена у складу са одредбама Закона о јавним набавкама („Сл.Гласник РС“, број 124/2012). Преузимање предметних ракета извршило је Одељење за ванредне ситуације Ниш-Радарски центар.

**У 2014. години је за ове намене утрошено 924.436,80 динара.**

**2. Реализација Одлуке о субвенционисању вештачког осемењавања крава и јуница у 2014. години на територији општине Гаџин Хан**

Ради побољшања расног састава сточног фонда, средства за ове намене утрошена су за набавку семена квалитетних бикова са којима су се осемењавала грла крава и јуница на подручју општине Гаџин Хан у 2014. години. Трошкове набавке и примене семена за прво осемењавање са семеном врхунског квалитета бикова сносио је Фонд, док је власник грла сносио трошкове осталих осемењавања.

Трошкове набавке и примене семена за прво осемењавање са семеном врхунског квалитета бикова сносио је Фонд, али не више од 3.000,00 динара за прво осемењавање, док је власник грла сносио трошкове осталих осемењавања.

Право на коришћење подстицаја под условима утврђеним овом одлуком имала су физичка лица са подручја општине Гаџин Хан и који имају пребивалиште на територији Опшине.

Испуњеност услова за доделу подстицаја прописаних овом одлуком утврђивао је Управни одбор фонда за развој пољопривреде општине Гаџин Хан на основу захтева и приложене документације.

**У 2014. години је за ове намене реализовано 87 захтева и исплаћено 188.900,00 динара.**

**Пренете обавезе за ове намене у 2015. години иносе 590.900,00 динара.**

**3. Реализација Одлуке о реализација програма о условима и начину коришћења подстицајних средстава кроз инвестиције у пољоперивредна газдинстава за набавку нове пољоперивредне опреме, механизације и машина у сточарству, воћарству и повртарству у 2014. години на територији општине Гаџин Хан**

Овом одлуком уређени су услови и начин коришћења подстицајних средстава кроз инвестиције у пољопривредна газдинства која се баве сточарством, воћарством и повртарством у 2014. години на територији општине Гаџин Хан (у даљем тексту :подстицаји).

Право на коришћење подстицаја остварено је за инвестиције у пољопривредна газдинстава која се баве сточарством, воћарством и повртарством и то за:

1.набавку нове опреме и механизације за наводњавање;

2.набавка нове опреме и механизације за заштиту од болести, штеточина, корова, града, ниских и високих температура;

3.набавку нових прикључних машина за сетву, садњу и бербу;

4.набавка нове опреме за пластенички узгој јагода;

5.набавка нове опреме за побољшање организације и ефикасности сточарске производње и припрему сточне хране;

6.набавка нове опреме за манипулацију, одлагање, сепарацију и дистрибуцију чврстог и течног стајњака;

7.набавка нове опреме за шишање оваца;

8.набавка нове опреме за орезивање папака код крава;

9.набавку нове опреме и механизације за припрему, дистрибуцију и складиштење концетроване и кабасте сточне хране на газдинству.

Право на коришћење подстицаја под условима утврђеним овом одлуком имала су физичка лица-носиоци породичног пољопривредног газдинства ако:

1) је уписано у Регистар пољопривредних газдинстава (у даљем тексту: Регистар) у складу са Правилником о начину и условима уписа и вођења Регистра пољопривредних газдинстава, обрасцима захтева за упис и обнову регистрације и прилога, документацији која се прилаже уз захтев, начину чувања података , као и о условима за пасивни статус пољопривредног газдинства („Службени гласник РС“, бр.111/09, 21/10, 89/10, 22/11, 97/11 и 15/12 – у даљем тексту: Правилник) и налази се у активном статусу;

2) је носилац пољопривредног газдинства са подручја општине Гаџин Хан чија се пољопривредна имовина, или имовина члана газдинства (земљиште, објекти и друге непокретности) налазе на подручју Опшине и који имају пребивалиште на територији Опшине;

3) поседује најмање 0,15 ха јагодичастог воћа (јагода, малина и купина) или по 0,10 ха појединачно поседује јагоду, малину и купину, с тим што за јагоду за наведену пвршину може остварити право за набавку нове опреме за пластенички узгој јагода или 0,40 ха све врсте воћа осим јагодичастог ( коштичаво воће: шљива, кајсија, бресква, нектарина, трешња, вишња, марела и дрен; јабучасто воће: јабука, крушка, дуња и мушмула; језграсто воће: кестен јестиви, орах, бадем и лешник; бобичасто воће: рибизла, огрозд, брусница, боровница и арониа) или 0,30 ха јагодичастог и осталог воћа ( минимална површина јагодичастог воћа је 0,05 ха а остало воће до 0,30 ха и више чини коштичаво, јабучасто, језграсто и бобичасто воће) или 0,10 ха под грожђем;

4) поседује најмање 0,70 ха под поврћем;

5) поседује најмање пет крава или двадесет оваца или двадесет коза.

Подстицаји за наведене инвестиције утврђене су у износу од 50% вредности реализоване и у потпуности исплаћене инвестиције умањене за износ средстава на име пореза на додату вредност.

Подстицаји за инвестиције су се остварили у проценту од плаћеног износа реализоване инвестиције из ако је минимална вредност инвестиције 25.000 динара без урачунатог пореза на додату вредност.

Максималан износ подстицаја, без урачунатог пореза на додату вредност, по подносиоцу захтева за остваривање подстицаја који је остварио право на подстицаје није био већи од 105.000 динара .

Испуњеност услова за доделу подстицаја прописаних овом одлуком утврђивао је Управни одбор фонда за развој пољопривреде општине Гаџин Хан на основу захтева и приложене документације.

**У 2014. години је за ове намене реализовано 20 захтева и исплаћено 1.044.240,62 динара.**

**Пренете обавезе за ове намене у 2015. години иносе 309.598,02 динара.**

**4. Исплата дневница члановима управног и надзорног одбора**

**У 2014. години је за ове намене исплаћено** **37.816,16 динара.**

**5. Трошкови платног промета**

**За ове намене укупно је исплаћено 10.888,09 динара.**

Број: 06\_\_\_\_/15-II

У Гаџином Хану, 13.03.2015. године

СКУПШТИНА ОПШТИНЕ ГАЏИН ХАН

Председник

Драгослав Ранчић